তথ্যওসম্প্রচারমন্ত্রক
কান চলচ্চিত্র উৎসবে ভারতীয় প্রতিনিধিরা রেড কার্পেটে
কান উৎসবের প্রথম রাতের রেড কার্পেটে তথ্য ও সম্প্রচার মন্ত্রী শ্রী অনুরাগ সিং ঠাকুরের নেতৃত্বে বৃহত্তম ভারতীয় দল
কানে রেড কার্পেটে প্রথম ভারতীয় লোকশিল্পী হিসেবে যোগদান করায় মামে খান ইতিহাস রচনা করলেন
কান চলচ্চিত্র উৎসবে দক্ষিণ ভারতের চলচ্চিত্রগুলিকে অগ্রাধিকার
মার্শে দ্য ফিল্ম-এ কান্ট্রি অফ ওনার হিসেবে ভারতের যোগদান
নতুন দিল্লি, ১৭ই মে, ২০২২
তথ্য ও সম্প্রচার মন্ত্রী শ্রী অনুরাগ সিং ঠাকুরের নেতৃত্বে কান চলচ্চিত্র উৎসবের উদ্বোধনী অনুষ্ঠানে ১১জন ভারতীয় বিশিষ্ট ব্যক্তির রেড কার্পেটে গৌরবোজ্জ্বল উপস্থিতি সকলের নজর কেড়েছে। এই প্রথম কান উৎসবে ভারতীয় প্রতিনিধি দলে লোকশিল্পী হিসেবে কেউ রেড কার্পেটে পা মেলালেন। লোকশিল্পী শ্রী মামে খান নতুন এক ইতিহাসের সাক্ষী হয়ে রইলেন।
ভারতীয় চলচ্চিত্রের বৈচিত্র ও অনন্য বৈশিষ্ট রেড কার্পেটে প্রতিফলিত হয়। প্যালেস দ্য ফেস্টিভ্যালের কিংবদন্তী সিঁড়ি দিয়ে ১১ জন ভারতীয় প্রতিনিধির উঠে আসা আসলে ভারতীয় চলচ্চিত্রের আন্তর্জাতিক স্তরে অংশগ্রহণে উচ্চাকাঙ্খার প্রতিফলন। যে ১০ জন চলচ্চিত্র ব্যক্তিত্ব মন্ত্রীর সঙ্গে রেড কার্পেটে উঠে এলেন, তাঁদের মধ্যে ৩ জন সঙ্গীতকার। ভারতীয় চলচ্চিত্রের বিশিষ্ট পরিচালক এবং অভিনেতাদের দৃপ্ত পদচারণার মধ্য দিয়ে দেশের বিভিন্ন অঞ্চলের আলাদা সংস্কৃতি ও ভাষা এবং মূলধারার চলচ্চিত্র ও ওটিটি-র প্রতিফলন ঘটলো। এর মাধ্যমে ভারতীয় প্রতিনিধিরা দেশের জাতীয় পতাকাকে এক নতুন উচ্চতায় নিয়ে গেলেন।
বিশিষ্ট সুরকার এ আর রহমান –এর উপস্থিতির মধ্য দিয়ে চলচ্চিত্রে সঙ্গীতকে শ্রদ্ধা জানানো হয়। পাশাপাশি সমৃদ্ধশালী ভারতীয় সঙ্গীতের বিভিন্ন ধারা প্রতিনিধি দলের সদস্যদের মধ্য দিয়ে সারা বিশ্ব অনুভব করেছে। আধুনিক যুগের সুরকার এবং বেশ কয়েকটি গ্র্যামি পুরস্কার বিজেতা রিকি কেজ –এর সঙ্গে রাজস্থানের লোকশিল্পী ও চলচ্চিত্রের সঙ্গীত পরিচালন মামে খান –এর উপস্থিতি ভারতীয় সিনেমার বিবিধতাকে সকলের সামনে তুলে ধরা হয়। গীতিকার প্রসূন যোশী’র সৃষ্টি যুবসম্প্রদায়কে সুরের মুর্ছনায় মাতিয়ে তোলে। বর্তমান সেন্ট্রাল বোর্ড ফর ফিল্ম সার্টিফিকেশন  –এর চেয়ারম্যান হিসেবে তিনি তাঁর দায়িত্ব পালন করছেন। ভারতে ২৫টি আঞ্চলিক চলচ্চিত্র শিল্পের উপস্থিতি এই প্রতিনিধি দলের মাধ্যমে তুলে ধরা হয়েছে। এবছর দক্ষিণ ভারতের চলচ্চিত্রকে অগ্রাধিকার দেওয়া হয়েছে। তামিল, তেলেগু, মালায়লম, কন্নড়, হিন্দি ও ইংরেজিতে অভিনয় করেছেন অথবা ফিল্ম তৈরি করেছেন আর মাধবন। তাঁর উপস্থিতি ভারতীয় চলচ্চিত্রের বিভিন্ন ধারাকে তুলে ধরে। তামান্না ভাটিয়া ও পূজা হেগড়ের মতো তেলেগু চলচ্চিত্র অভিনেত্রীদের উজ্জ্বল উপস্থিতির পাশাপাশি মিস্টার ইন্ডিয়ার মতো জনপ্রিয় সিনেমার পরিচালক  শেখর কাপুর অনুষ্ঠানে উপস্থিত ছিলেন। সিবিএসসি –র সদস্য অভিনেত্রী বাণী ত্রিপাঠি টিকোও প্রতিনিধি দলে রয়েছেন।
রেড কার্পেটে ভারতীয় প্রতিনিধি দলে ছিলেন :
১) শ্রী মামে খান 
২) শ্রী শেখর কাপুর 
৩) শ্রীমতী পুজা হেগড়ে 
৪) শ্রী নওয়াজ উদ্দিন সিদ্দিকী 
৫) শ্রীমতী তামান্না ভাটিয়া 
৬) শ্রী অনুরাগ ঠাকুর 
৭) শ্রী আর মাধবন 
৮ ) শ্রী এ আর রহমান 
৯) শ্রী প্রসূন যোশী 
১০ ) শ্রীমতী বাণী ত্রিপাঠি 
১১ ) শ্রী রিকি কেজ 
প্রেক্ষাপট :
আন্তর্জাতিক স্তরে চলচ্চিত্র জগৎ-এ কান চলচ্চিত্র উৎসব সব থেকে জনপ্রিয়। এবছর ১৭ থেকে ২৮শে মে এই উৎসব অনুষ্ঠিত হচ্ছে। ভারতীয় প্রতিনিধিরা উৎসবের বিভিন্ন আয়োজনে ও উচ্চপর্যায়ের বৈঠকে অংশ নেবেন।
এই প্রথম মার্শে দ্য ফিল্মে ভারত কান্ট্রি অফ ওনারের সম্মান অর্জন করেছে। তাই এবছরের উৎসব ভারতীয় চলচ্চিত্রের জন্য বিশেষ গুরুত্বপূর্ণ। ভারতের ৫টি নতুন স্টার্টআপ সংস্থা অডিও ভিয্যুয়াল শিল্পে তাদের কর্মদক্ষতা প্রমাণ করতে পারবে। অ্যানিমেশন ডে উপলক্ষ্যে বিশেষ আয়োজনে ১০ জন পেশাদার অংশ নেবেন। ১৯শে মে প্যালেস দ্য ফেস্টিভ্যালে শ্রী রাঘবনের প্রযোজিত চলচ্চিত্র ‘রকেট্রি’ ওয়ার্ল্ড প্রিমিয়ারে প্রদর্শিত হবে, যা ভারতের গৌরবোজ্জ্বল উপস্থিতির সাক্ষ্য বহন করে।
CG/CB/SFS
(Visitor Counter : 81